Source: http://www.bihon.ro/asesoft-a-acces-in-semifinale/1094601
Timestamp: 2019-10-23 05:56:29+00:00

Document:
Asesoft a acces in semifinale - BIHON
Asesoft a acces in semifinale
20. aprilie 2012 09:28
Baschetbaliştii de la CSM Oradea au încheiat campionatul pe locul 5.
CSU Asesoft este prima echipă care s-a calificat în semifinalele turneului play-off al Diviziei A de baschet masculin, în urma victoriei repurtate în faţa celor de la CSM Oradea cu scorul de 3-0. Ploieştenii au câştigat al treilea meci, disputat la Oradea, scor 79-74, după o partidă echilibrată şi disputată. A fost un meci de angajament fizic, în care CSU Asesoft s-a impus în cele din urmă. La fel ca în majoritatea meciurilor cu adversare dificile, CSM Oradea a condus ostilităţile în majoritatea timpului de joc, timp de trei sferturi. Gazdele au avut avantaj la pauză, scor 37-32, dar au cedat iniţiativa după pauză. Oaspeţii au restabilit egalitatea în sfertul trei, scor 57-57, totul urmând să se decidă în sfertul patru.
Eşec în ultimul sfert
Din nefericire, echipa oaspete a dominat jocul în sfertul patru, impulsionată de reuşitele lui Burlacu, cel mai bun jucător de pe teren. Orădenii n-au mai găsit resurse pentru a reveni în joc şi CSU Asesoft s-a impus finalmente cu 79-74. Jocul agresiv practicat de oaspeţi şi uneori dus dincolo de limitele regulamentului, dar tolerat de arbitri, a avut câştig de cauză în faţa orădenilor. CSM Oradea termină astfel sezonul pe locul V, cea mai bună clasare din istoria clubului.
„Noi ne-am dorit foarte mult să câştigăm măcar un meci cu Asesoft, dar din păcate ne-am oprit aici. Am avut ghinionul să dăm peste Asesoft, echipă de care toate celelalte formaţii au încercat să se ferească. Ploieştiul are mai multe valori capabile să facă diferenţa. Burlacu a fost determinant, la fel şi Tica. Încheiem sezonul pe cel mai bun loc de la revenirea în Divizia A. Să sperăm că în viitor vom reuşi să îmbunătăţim acest rezultat”, a afirmat antrenorul CSM Oradea, Cristian Achim.
CSM Oradea – CSU Asesoft Ploieşti 74-79 (23-18, 14-14, 20-25, 17-22)
CSM Oradea: Lupusavei 5 (1×3), Maric 15 (3), Paşca 3 (1), Pesic 15 (2), Topcov 8, Navickas 7, Lázár 8, Ţibârnă, Markovic 13 (2). Nu au jucat: Pascu, Hora, Török. Antrenor: Cristian Achim
CSU Asesoft: Djambic, Szijártó 5 (1), Santana 5, Burlacu 21, Tica 20 (1), Căpuşan 2, Cepulis 7 (1), Vlahovic 19 (3). Nu au jucat: Dogaru, Albjanic, Negoiţescu, Dumitrescu. Antrenor: Vladimir Arnautovic
Arbitri: Alin Faur – Fabiana Niţu, Bukaresti László. Comisar FR Baschet: Ion Olaru
Taguri: asesoft ploiesti, baschet, csm oradea, play off

References: CSM 
 CSM 
 CSM 
 CSM 
 CSM 

CSM 

CSM 
 csm